ຊາວມຸສລິມທົ່ວໂລກ ສະເຫຼີມ ສະຫຼອງ ເທດສະການ Eid al-Adha ຫຼື ບຸນແຫ່ງການເສຍສະລະ 
ພວກສະແຫວງບຸນ ຫຼາຍກວ່າ 2 ລ້ານຄົນ ພາກັນເດີນທາງ ໄປຮອດເມືອງ Mecca, ປະເທດ Saudi Arabia, ເພື່ອໄປຮ່ວມສະຫຼອງ ບຸນ Hajj.
ຊາວມຸສລິມໃນທົ່ວໂລກ ພາກັນສະເຫຼີມສະຫຼອງວັນລິເລີ້ມ ເທດສະການ Eid al-Adha ຊຶ່ງເປັນບຸນໃຫຍ່ທີ່ສຸດຂອງ ສາສະໜາອິສລາມ ຫຼືບຸນແຫ່ງການເສຍສະລະ ໃນວັນເສົາ ວານນີ້ ພວກນັກສະແຫວງບຸນ ຈຳນວນຫຼາຍກວ່າ 2 ລ້ານຄົນ ພາ ກັນເດີນທາງໄປຮອດເມືອງ Mecca ຂອງ Saudi Arabia ທີ່ເອີ້ນກັນວ່າ Hajj ນັ້ນ ເພື່ອໄປຮ່ວມພິທີສະຫຼອງບຸນດັ່ງ ກ່າວ ໃນເມືອງ Mina ທີ່ຕັ້ງຢູ່ນອກເມືອງ Mecca ໃນວັນເສົາ ວານນີ້ ພວກສະແຫວງບຸນໄດ້ປະກອບສ່ວນໃນພິທີ ໂດຍແກວ່ງກ້ອນຫີນນ້ອຍໆໃສ່ເສົາຫີນໃຫຍ່ ໃນການສະແດງອອກ ເລື້ອງລາວໃນ ພະຄຳພີ ຂອງສາສະດາ Abraham ນັ້ນ ບຸນດັ່ງກ່າວລະນຶກເຖິງຄວາມເຕັມໃຈຂອງ Abraham ໃນການສະລະຊີບຂອງລູກຊາຍ ຂອງທ່ານ ໃຫ້ແກ່ພະຜູ້ເປັນເຈົ້າ ເພື່ອເປັນການທົດສອບຄວາມເຫຼື້ອມໃສຂອງທ່ານນັ້ນ ຊາວມຸສລິມຖືກັນວ່າ ຄວນຈະໄປຮ່ວມໃນການສະແຫວງບຸນທີ່ເມືອງ Mecca ນັ້ນ ຢ່າງໜ້ອຍເທື່ອນຶ່ງ ໃນຊີວິດຂອງເຂົາເຈົ້າ ຖ້າວ່າສາມາດເຮັດໄດ້